Umræða hefst á finnska þinginu í dag, hvort sækja beri um aðild að Atlantshafsbandalaginu. Fylgi við aðild Finna hefur undanfarna áratugi verið á bilinu 20 til 30 prósent, en fór yfir 60 prósent í skoðanakönnunum eftir innrás Rússa í Úkraínu. Katrín Jakobsdóttir forsætisráðherra segir að íslensk stjórnvöld muni standa með ákvörðunum Finna og Svía varðandi mögulega aðild að bandalaginu. Þjóðaröryggisráð vinnur nú að uppfærslu á áhættumati fyrir Ísland.
út frá bæði atburðunum í Úkraínu og því sem mögulega getur fylgt - það er að segja mögulegri aðild Finna og Svía að Atlantshafsbandalaginu. Þannig þessi vinna stendur yfir.
Nú ert þú nýkomin frá Finnlandi. Hvaða áhrif gæti þetta haft?
Það eru mjög róttækar breytingar að eiga sér stað í þjóðfélagsumræðunni í Finnlandi. Saga þeirra er mjög lituð af þessum nánu samskiptum við nágrannana í austri. Þá er þetta mjög mikil umskipti sem hafa orðið í samfélagsumræðunni, en það virðist vera mjög eindreginn vilji ef marka má skoðanakannanir sem ítrekað hafa verið gerðar á undanförnum vikum.
Rússar hafa ekki beinlínis brugðist vel við þegar aðrar nágrannaþjóðir hafa verið að óska eftir aðild að NATO.
Neinei, og við sjáum að þeir taka þessu ekki vel í opinberri umræðu. En ég horfi á þetta þannig að Finnar og Svíar taka sínar ákvarðanir og við munum standa með þeim í þeirra ákvörðunum.
